**3. Korrigeerida ja täiendada automaatse tulekahjusignalisatsioonisüsteemi paiknemisskeemid.**

**Põhjendus:** Paikvaatlusel tuvastati, et 4. ja 5. korruste automaatse tulekahjusignalisatsioonisüsteemi paiknemisskeemidele ei ole märgitud tsoonide numbrid. Keldrikorruse paiknemisskeemist ei loe, et hoone garaaži on paigaldatud temperatuurikaabel.

Automaatse tulekahjusignalisatsioonisüsteemi kasutamiseks peavad olema koostatud selged ja näitlikud paiknemisskeemid, mis on tehtud vastupidavast materjalist. Paiknemisskeemil peavad olema välja toodud: ehitise nimetus, skeemi nimetus, ehitise aadress, korrus/hooneosa, ruumide nimetus, keskseadme asukoht, tulekahjuandurid, tulekahjuteatenupud, alarmiseadmed, aadressimoodulid, tsoonide numbrid, tingmärgid.

**Alus:** Siseministri 07.01.2013 määrus nr 1 “Nõuded tulekahjusignalisatsiooni-süsteemile ja ehitised, kus tuleb automaatse tulekahjusignalisatsioonisüsteemi tulekahjuteade juhtida Häirekeskusesse“ § 20 lg 4, § 21 lg 1 p 2, lg 2.

# Täitmise tähtaeg: 01.04.2019

**Sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit – **sunniraha 300,00 (kolmsada) eurot.**